Odense Adresse-Contoirs Efterretninger, 1835-07-26
Spanien. Den Bevægelse, som har fundet Sted i Saragossa (S. 453) har været af langt større Omfang, end de første Beretninger lode formode. Den var oprindeligen udgaaet fra en vagthavende Officeer, som om Natten imellem den 4 og 5 d. havde søgt at overtale en Bataillon til at udraabe Konstitutionen af 1812; men da han ikke stod i synderlig Anseelse hos Underofficererne, havde disse meldt hans Færd til høiere Vedkommende. Da han nu drog ud af Kasernen med sine Tilhængere, stødte de paa Gouverneuren, som befalede Officeren, strax at gaae i Arrest, og Soldaterne at vende tilbage til Kasernen. Man efterkom strax begge Deele. Men den næste Dag satte Pøbelen, som havde erfaret dette, sig i Bevægelse, og mishandlede de Personer, som den mistænkte for Carlisme. Een blev endog dræbt. En Hol begav sig til Dominikanerklosteret, opbrændte dets Dørre og bemægtigede sig nogle af Munkene. Generalmarschen sloges og Borgergarden forsamlede sig, dog ikke hurtigt nok, saa at betydelige Uordener forefaldt, navnligen ved Lazarener, Augustiner= og Jesuit=Klostrene. Den 6te om Morgenen blev ogsaa Trefoldighedsklosteret plyndret og nedbrændt. Nu greb Man til kraftige Forholdsregler. En nedsat Militair=Kommission dømte strax to paagrebne Plyndrere til Døden og lod dem henrette den følgende Dag. Paa den anden Side opfordrede den Borgergarden til at komme frem med sine Besværinger, som den da vilde tilstille Regjeringen. Denne forlangte nogle af sine Chefers Afsættelse. Roligheden blev saaledes gjenoprettet, efterat een Privatmand og 12 Munke havde mistet Livet, og 6 Klostere havde meer eller mindre lidt af Jlden. Jøvrigt skal Regjeringen have havt en uventet Fordeel af Gouverneurens Eftergivenhed imod Borgergaden, idet 2000 Md. derpaa frivilligen lode sig indskrive, hvilket Exempel Nabobyerne skulle have isinde at følge. Mindre bestemte lyde Efterretningerne fra Krigsskuepladsen. Paafaldende er det, at ei allene Gazette, men ogsaa "Messager" meddeler høist ugunstige Efterretninger for Christinerne. Saaledes gjentages Rygtet om Sars fields Overgang til Don Carlos, som dog endnu trænger til Bekræftelse, samt Efterretningen om Carlisternes Jnd trængen i Castilien. Endvidere omtaler Messager af 17 d. et frygteligt Slag, som den 8de skal have fundet Sted i Nærheden af Mondragon, imellem 14,000 Md. Carlister, under Moreno, og 18,000 Md. Christinere, under Cordova. Det er kun efter carlistiske Beretninger den vil have erfaret Noget om dette Slag, og efter disse skulde Christinerne have mistet 4000 Md., men Carlisterne kun 1000. Men her maa vel paa den ene Side betydeligen subtraheres og paa den anden adderes, for at nærme sig Sandheden. De franske ministerielle Blade omtale aldeles ikke dette Slag, hvorimod "Journal de Paris" af 19de melder, at Don Carlos og Eraso vare den 13de ankomne til Puentala=Reyna, men havde næste Dag, efter et lykkeligt Udfald af de Beleirede, ophævet Beleiringen, samt at Cordova den 14de var indtruffen til Lesaca og havde den næste Dag villet besætte Tafalla og Puentala-Reyna. - Paa den Elliotske Traktat skal der allerede være skeet Brud. Et Brev melder nemlig, at General Jriarte havde af 50 Carlister, som han havde taget tilfange ved Tafalla, ladet 12 skyde, og neppe havde Carlisterne erfaret dette, for de ved Lodtrækning bestemte 36 christiniske Officerer i Depottet, til Døden og skjøde dem øieblikkeligen.